OpenLLM-France/wikimedia huggingface dataset:
# Ahmet Ali Çelikten

Ahmet Ali o Ahmet Ali Çelikten, (Esmirna, 1883 - 1969) també conegut com a Arap Ahmet fou un oficial de l'Exèrcit otomà, considerat el primer pilot de combat negre de la història mundial. Part de la família, els seus avantpassats, eren esclaus d'Àfrica.
Estudià en una escola militar a Istanbul, capital de l'Imperi Otomà, i participà en la Primera Guerra Mundial com a pilot de combat. Durant la República va seguir la seva carrera militar i fou enviat a Berlín, Alemanya, per a què realitzés estudis avançats, quan tenia el rang de capità.
Fou el primer fill d'Ali Bey i Zenciye Emine Hanım. Els avantpassats d'Emine vingueren com esclaus des del Sultanat de Bornu (actual Nigèria). Ahmet Ali es casà amb Hatice Hanım (1897-1991). Hi ha diverses persones, entre els seus fills, nets i un nebot que, a més de rebre el cognom Çelikten, han esdevingut aviadors civils o militars. Çelikten morí el 1969 a Esmirna. La revista d'història NTV Tarih va dedicar el seu número de març de 2011 a Ahmet Ali.

## Notes

* ↑ A Turquia, antigament, sovint s'anomenava Arap (àrab) la gent negra, per venir els negres a Turquia generalment dels països àrabs com Sudan, Somàlia, etc.
* ↑ Abans de la llei de cognoms a Turquia, el nom del pare (Ali) es considerava com a cognom. El nom de la seva mare, Emine, fou precedit per Zenciye que vol dir "(dona) negra" en turc. Çelikten, el cognom que va rebre té dos sentits: 1. D'acer (com els avions, que en turc, a vegades, s'anomenen ales d'acer). 2. Pell d'acer.

## Referències

* ↑ Mark Johnson. Caribbean Volunteers at War: The Forgotten Story of the RAF's 'Tuskegee Airmen'. Pen and Sword, 10 març 2014, p. 42–. ISBN 978-1-4738-3487-3.
* ↑ http://www.posta.com.tr/pazarpostasi/HaberDetay/Dunyanin_ilk_siyahi_pilotu__Arap_Ahmet.htm?ArticleID=65707&PageIndex=4 Arxivat 2012-03-12 a Wayback Machine.
* 1 2 http://www.habervitrini.com/magazin/dunyanin-ilk-siyah-pilotu-arap-ahmet-518917/
* ↑ http://www.posta.com.tr/pazarpostasi/HaberDetay/Dunyanin_ilk_siyahi_pilotu__Arap_Ahmet.htm?ArticleID=65707&PageIndex=2
* ↑ http://www.haberturk.com/yasam/haber/1005175-ilk-siyahi-pilot-bir-turktu
* ↑ http://www.ntv.com.tr/turkiye/dunyanin-ilk-siyah-pilotu-arap-ahmet,s9l7pQ7Z6EOK1MNWWy-gJw

## Vegeu també

* Vecihi Hürkuş

## Enllaços externs

* Imatges d'Ahmet Ali i la seva família
# Antoni Colom Mas

Antoni Colom Mas (Bunyola, 11 de maig de 1978) és un triatleta mallorquí que fou ciclista professional del 1999 al 2009. Els seus principals èxits foren la Volta a Andalusia del 2002, i la Volta a la Comunitat Valenciana del 2006.
El 2 d'abril de 2009, que va donar positiu per EPO. El seu equip, Katusha, el va suspendre temporalment al juny amb l'anunci d'aquest resultat i a l'espera del resultat de la contra-anàlisi. Al maig de 2010, la Federació Espanyola de Ciclisme es va pronunciar contra ell amb una suspensió de dos anys i una multa de 46.958 euros. Com a conseqüència també va perdre el seu segon lloc a la Volta al País Basc 2009. De resultes d'aquesta suspensió, el ciclista es va retirar.
Actualment es dedica al triatló a la distància de Iron Man (triatló). Els seus èxits al món del triatló són principalment l'any 2013 quan triomfar a Las Vegas al Ironman 70.3 World Championship on aconseguir el títol de campió del món en la categoria d'edat, i recentment el 2014 a Frankfurt quan arribà en primera posició en la categoria d'edat al Ironman European Championship Frankfurt.

## Palmarès ciclista

* 2002
** 1r a la Volta a Andalusia
* 2004
** 1r a la Challenge Volta a Mallorca
* 2006
** 1r a la Volta a la Comunitat Valenciana
* 2007
** Vencedor d'una etapa al Dauphiné Libéré
* 2009
** 1r a la Challenge Volta a Mallorca
** Vencedor d'una etapa a la Challenge Volta a Mallorca
** Vencedor d'una etapa a la Volta ao Algarve
** Vencedor d'una etapa a la París-Niça

## Referències

* ↑ «Toni Colom, suspendido dos años por haber dado positivo por EPO». marca.com, 27-05-2010 [Consulta: 20 novembre 2015].

## Enllaços externs

* Pàgina web no oficial Arxivat 2019-08-22 a Wayback Machine.
* Biografia i fotos Arxivat 2007-09-27 a Wayback Machine.
* Fitxa del ciclista Arxivat 2004-08-11 a Wayback Machine.
# Bandera de la Febró

La bandera oficial de la Febró té el següent descripció:
Bandera apaïsada, de proporcions dos d'alt per tres de llarg, blanca, amb un pal verd fosc de gruix 2/9 de la llargària del drap, al centre.
Va ser aprovada el 4 de juny de 2009 i publicada en el DOGC el 22 de juny del mateix any amb el número 5405.

## Vegeu també

* Escuts i banderes del Baix Camp

## Referències

* ↑ «RESOLUCIÓ GAP/1717/2009, de 4 de juny, per la qual es dóna conformitat a l'adopció de la bandera del municipi de la Febró.». DOGC num. 5405, 22-06-2009. [Consulta: 12 octubre 2009].
# Aïda Yazbeck

Aïda Yazbeck (Líban, segle XX) és una monja catòlica directora del Centre Cultural Al-Mouna de N'Djaména, al Txad. El seu treball se centra a educar grups nacionals i internacionals i ONG sobre conflictes entre diferents grups del país del Txad. En formar persones en la resolució de conflictes, la seva organització busca promoure el respecte entre grups culturals diferents i promoure la pau en tots els aspectes de la vida.
Yazbeck i la seva fundació han treballat amb grups fora del Txad per promoure la resolució de conflictes. Aquests inclouen l'ambaixada suïssa al Txad i la Fundació Ginebra Còrdova, que van ajudar a formar el personal del Centre Cultural per entendre els tipus de conflicte i com resoldre'ls pacíficament.
L'abril de 2020, Yazbeck va centrar els seus esforços en ajudar a combatre la pandèmia COVID-19. Juntament amb voluntaris del Centre Cultural,va ajudar a distribuir desinfectant de mans, begudes i màscares facials a persones que lesaquells que els necessitaven a la capital. A més, va ajudar a organitzar una campanya de sensibilització virtual sobre maneres de mitigar l'impacte de la pandèmia.

## Referències

* 1 2 «Cordoba Peace Institute - Geneva». Arxivat de l'original el 2021-03-19. [Consulta: 15 març 2021].
* ↑ «BDT : la lutte contre le Covid-19 continue !» (en francès), 08-05-2020. [Consulta: 15 març 2021].
* ↑ Nadjindo, Alex. «Le Centre Al Mouna contre la Covid-19,De la culture à la santé de la population» (en francès), 02-06-2020. [Consulta: 15 març 2021].
# Bandera de Brunyola i Sant Martí Sapresa

La bandera oficial de Brunyola i Sant Martí Sapresa té la següent descripció:
Bandera apaïsada, de proporcions dos d'alt per tres de llarg, vermella, amb la creu floronada i buidada blanca de l'escut, d'altura i amplada 5/18 de la llargària del drap i de braços de gruix 1/18 de l'alçària del mateix drap, centrada a la meitat superior del primer terç vertical, i les dues fogueres grogues de l'escut, cadascuna d'altura 2/6 de la del drap i amplada 2/9 de la llargària del mateix drap, una a la meitat superior de l'últim terç vertical i l'altra a la meitat inferior del mateix terç.
Va ser aprovada el 2 de març de 2001 i publicada en el DOGC el 14 de març del mateix any amb el número 3347.

## Vegeu també

* Escuts i banderes de la Selva

## Referències

* ↑ «RESOLUCIÓ de 2 de març de 2001, per la qual es dóna conformitat a l'adopció de la bandera del municipi de Brunyola.» (pdf). DOGC num. 3347, 14-03-2001. [Consulta: 1r novembre 2009].
# Balaixi

Balaixi (en rus: Балаши) és un poble de l'óblast de Saràtov, a Rússia, segons el cens del 2010 tenia 778 habitants. Pertany al districte municipal d'Ozinki.

## Referències

* ↑ «История административно- территориального деления Саратовской губернии 1917 - 1928 годы. Справочник. Дергачевский, Новоузенский и Покровский уезды.». Arxivat de l'original el 2017-12-21.
# Barbara Boxer

Barbara Levy Boxer (11 de novembre de 1940) és una política estatunidenca retirada que va ser Senadora dels Estats Units per Califòrnia de 1993 a 2017. Membre del Partit Demòcrata, anteriorment es va exercir en la Cambra de Representants de EE.UU de 1983 a 1993.
Nascuda a Brooklyn, Nova York, Boxer es va graduar de l'Escola Secundària George Wingate i al Brooklyn College. Va treballar com a agent de borsa durant diversos anys abans de mudar-se a Califòrnia amb el seu marit.
Durant els anys setanta, va treballar com a periodista pel Pacific Sun i com a assessora del congressista dels Estats Units, John L. Burton. Va exercir a la Junta de Supervisors del Comtat de Marin durant sis anys i es va convertir en la primera presidenta de la junta. Amb el lema "A Barbara Boxer li importa un rave", va ser triada a la Cambra de Representants dels Estats Units el 1982, representant al sisè districte de Califòrnia. Va formar part de la Comissió de Serveis Armats i va participar en la supervisió del govern, aprovant diverses reformes sobre adquisicions.
Boxer va guanyar l'elecció de 1992 al Senat dels Estats Units. Anteriorment va obtenir el rècord de més vots en qualsevol elecció al Senat dels Estats Units en la història, havent rebut 6,96 milions de vots en la seva reelecció de 2004, fins que la seva col·lega Dianne Feinstein, la senadora sènior de Califòrnia, va superar aquesta xifra en la seva reelecció de 2012. Boxer i Feinstein van formar la primera dupla de dones senadores als Estats Units a representar a un estat al mateix temps. Boxer va ser la membre principal del Comitè de Medi ambient i Obres Públiques i la vicepresidenta del Comitè Especial d'Ètica. Va ser també la capdavantera adjunta demòcrata al Senat. Encara que generalment se l'associa amb l'àrea de la Badia del San Francisco, on va començar la seva carrera política, Boxer ara viu a la Vall de Coachella.
Al moment del seu retir, Boxer ocupava l'onzè lloc en antiguitat al Senat dels Estats Units i era la senadora júnior de major jerarquia des de la jubilació de Tom Harkin el gener de 2015 fins a la seva pròpia jubilació, dos anys més tard. Va ser també la degana de la Delegació Congresal de Califòrnia, malgrat ser la senadora júnior de Califòrnia, després d'haver estat deu anys congressista dels Estats Units pel sisè districte de Califòrnia abans de ser triada al Senat el 1993.
El 8 de gener de 2015, Boxer va anunciar que no optaria a la reelecció el 2016. Va ser succeïda per la Fiscal General de Califòrnia, Kamala Harris.

## Referències

* ↑ «Jewesses in politics represent! | Jewish Women's Archive». Jwa.org, 05-11-2002. [Consulta: 27 abril 2018].
* ↑ «Dianne Feinstein | Congress.gov | Library of Congress». Congress.gov. [Consulta: 27 abril 2018].
* ↑ «Barbara Boxer | Congress.gov | Library of Congress». Congress.gov. [Consulta: 27 abril 2018].
* ↑ «Archived copy». Arxivat de l'original el 8 de gener de 2015. [Consulta: 8 gener 2015].
# Batxillerat social

El batxillerat forma part de l'educació secundària postobligatòria i es distribueix en dos cursos acadèmics. El batxillerat és l'etapa que es cursa normalment entre els 16 i els 18 anys, tot i que està oberta a persones de qualsevol edat, ja sigui de forma presencial oa distància. És un cicle format per dos cursos de trenta hores lectives setmanals. Es pot escollir entre tres modalitats de batxillerat: arts, ciències i tecnologia, i humanitats i ciències socials.
La modalitat d'humanitats i ciències socials s'adreça a alumnes amb inquietuds relacionades amb els estudis lingüístics i literaris, la filosofia, les manifestacions culturals, les ciències socials, jurídiques, polítiques i econòmiques, la gestió i administració pública, la comunicació, les relacions públiques, la publicitat, el turisme i altres serveis d'oci.
Les assignatures del batxillerat, s'estructura de la següent manera:
Assignatures del batxillerat social
| Matèries troncals | 1r curs | 2n curs |
| Llengua catalana i literatura cat. | x | x |
| Llengua castellana i literatura cast. | x | x |
| Llengua estrangera | x | x |
| Filosofia | x | |
| Educació física | x | |
| Ciències del món contemporani | x | |
| Història de la filosofia | | x |
| Història | | x |
| Tutoria | x | x |
| Treball de recerca | x | x |
| Modalitat | Humanitats i ciències socials | Humanitats i ciències socials |
| | Humanitats | Ciències Socials |
| Matèria comuna d'opció | Llatí I i II | Matemàtiques aplicades a les ciències socials I i II |
| Matèries de modalitat | Economia Economia d'empresa I i II Geografia Grec I i II Història de l'art Història del món contemporani Literatura castellana Literatura catalana Literatura universal | Economia Economia d'empresa I i II Geografia Grec I i II Història de l'art Història del món contemporani Literatura castellana Literatura catalana Literatura universal |
| Matèries específiques | Una altra matèria de modalitat Llengua i cultura occitanes Història de la música i la dansa Psicologia Segona llengua estrangera I i II Sociologia Tècniques d'expressió graficoplàstica Religió Estada a l'empresa Matèria específica de centre | Una altra matèria de modalitat Llengua i cultura occitanes Història de la música i la dansa Psicologia Segona llengua estrangera I i II Sociologia Tècniques d'expressió graficoplàstica Religió Estada a l'empresa Matèria específica de centre |

## Referències

* ↑ «Bachillerato» (en espanyol europeu). [Consulta: 2 desembre 2019].
* ↑ «Humanidades y ciencias sociales» (en espanyol europeu). Arxivat de l'original el 2019-12-20. [Consulta: 2 desembre 2019].
* ↑ «¿Cuál Es el Programa del Bachillerato de Humanidades?» (en castellà), 30-07-2017. [Consulta: 2 desembre 2019].
* ↑ «Modalitats i estructura del batxillerat - educaweb.cat». [Consulta: 2 desembre 2019].
# Batalla de Mérida

La batalla de Mèrida va ser una de les primeres batalles de la Guerra Civil Espanyola. Els milicians republicans van intentar en dues ocasions aturar l'Exèrcit d'Àfrica prop de la històrica ciutat de Mèrida (Badajoz), fracassant en l'intent. L'exèrcit nacional va expulsar de la ciutat l'exèrcit republicà el 10 d'agost de 1936 i es va assegurar el control de la ciutat l'endemà, fet que va permetre al General Yagüe forçar la rendició i presa de la ciutat de Badajoz diversos dies després, perpetrant posteriorment el que és conegut com la massacre de Badajoz. La importància de la presa de Mèrida rau no solament en la possessió d'aquest important centre sinó que amb la seva conquesta es va aconseguir unir les dues zones en què llavors es trobaven dividides les forces revoltades.

## Referències

* ↑ Espinosa, Francisco. La columna de la muerte. El avance del ejército franquista de Sevilla a Badajoz (en castellà). Madrid: Editorial Crítica, 2003. ISBN 9788484328971.
* ↑ Thomas, Hugh. The Spanish Civil War (en anglès). Modern Library, 2001. ISBN 0-375-75515-2.
* ↑ Beevor, Antony. The Battle for Spain. The Spanish Civil War, 1936-1939 (en anglès). Londres: Penguin Books, 2006. ISBN 978-0143037651.
# Baule

«Baule» té aquests significats:
* Baule (Loiret), poble francès al departament del Loiret
* Llengua baule, llengua del grup kwa inclòs a la família de llengües nigerocongoleses.
* Baule (grup humà), poble àkan que habita a la Costa d'Ivori
* la Baule-Escoublac, comú al departament francès del Loira Atlàntic (regió del País del Loira)
* Cantó de la Baule-Escoublac
# Batalla de Saint-Matthew

La batalla de Batalla de Saint-Matthew fou l'enfrontament entre l'IRA Provisional i partidaris del lleialisme de l'Ulster el 27 de juny de 1970 dins el marc del conflicte nord-irlandès. Els republicans, liderats per Billy McKee, van acudir per defensar l'església de Saint-Matthew, a la zona catòlica de Belfast anomenada Short Strand i va desencadenar-se una batalla de violència inesperada.

## Batalla

La batalla s'ha d'emmarcar dins un període més ampli d'agitacions, que inclouen la detenció de la socialista Bernadette Devlin McAliskey i diversos aixecaments populars. El clima de tensió entre les dues comunitats era creixent tant a Belfast com a les principals ciutats d'Irlanda del Nord.
No hi ha acord sobre quin bàndol va iniciar les hostilitats. Els catòlics argumentaren que diversos homes que tornaven d'una desfilada de l'Orde d'Orange van provar de calar foc a l'església i van sortir a defensar-la, avisant l'IRA perquè temien que incendiessin les seves llars (a l'àrea vivien uns 6000 catòlics i els protestants dels barris fronterers eren deu vegades més nombrosos). Per contra, els lleialistes afirmaren que van ser atacats després de la desfilada per sorpresa, quan van ser envoltats per una multitud hostil i que van haver de demanar reforços als veïns per protegir les cases que tocaven amb Short Strand.
Després del còctel molotov que va impactar al temple, es va organitzar un tiroteig a l'església, amb els dos bàndols prenent posicions, que va durar cinc hores a la nit del 27 de juny. L'exèrcit britànic va intentar separar els combatents però va decidir no intervenir en els primers moments per por al foc creuat nocturn i manca d'efectius suficients. Els franctiradors de l'IRA van disparar més de 800 bales fins que van fer fora els protestants de l'església, d'alta significació catòlica. Va ser una de les seves primeres accions militars organitzades i una de les més àmplies de l'època.

## Resultats

La batalla va provocar tres morts i desenes de ferits però les conseqüències més importants trigaren a materialitzar-se. Fins a 500 treballadors catòlics van ser acomiadats de les seves feines al port en represàlia i les protestes a Belfast van causar sis morts i més de dos-cents ferits addicionals. Va suposar un augment de les simpaties per l'IRA, l'augment de la violència en totes les desfilades dels orangistes en anys posteriors i el trasllat dels aldarulls als carrers de forma esporàdica però constant durant tota la dècada dels 70. La divisió entre l'IRA provisional i la branca oficial es va segellar aquella nit, ja que els provisionals proclamaren ser els únics que protegien realment la població catòlica, fet que va perllongar la lluita armada.

## Referències

* ↑ Michael Norby. "Northern Ireland conflict photographer to give 'Peacelines' presentation". The Irish Emigrant
* ↑ Shanahan, Timothy (2009). The Provisional Irish Republican Army and the morality of terrorism. Edinburgh University Pre
# Berenguer Ramon

* No s'ha de confondre amb Ramon Berenguer.
Berenguer Ramon és el nom dels següents personatges:
* Berenguer Ramon I, Comte de Barcelona, Comte de Girona i Comte d'Osona (1004-1035)
* Berenguer Ramon II, Comte de Barcelona, Comte de Girona, Comte d'Osona, Carcassona i Rasès (1053-1097)
* Berenguer Ramon I de Provença, infant de Barcelona i comte de Provença (1115-1144)
# Berenguer Renard de Peralada

Berenguer Renard de Peralada o de Carmençó fou potser vescomte de Rocabertí, el que sí que fou era senyor de Peralada. Segurament era fill i hereu del vescomte Dalmau III de Rocabertí, i malgrat que va tenir descendència, aquesta no perdurà i tot el patrimoni passà al seu possible germà Jofre I de Rocabertí amb qui comença el llinatge segur dels vescomtes de Rocabertí.
Potser va tenir la descendència que es detalla tot seguit d'una dama que ens és desconeguda:
* Gausbert de Peralada, senyor de Peralada i mort el 1132
* Ramon de Torrelles o de Peralada, senyor de Peralada, mort el 1176
* Eimeric de Torrelles o de Peralada, senyor de Peralda i mort també el 1176
* Dalmau (?) canonge de Girona
# Bernat Puigtobella

Bernat Puigtobella (Terrassa, 4 de novembre de 1968), nom de ploma de Bernat Puig Tobella, és un editor, escriptor, crític literari i traductor català.

## Biografia

Llicenciat en Filologia Catalana per la Universitat Autònoma de Barcelona, és M. Phil de Literatura comparada a la Universitat Yale. Ha treballat durant una quinzena d'anys en el sector editorial, com a redactor i editor, per a segells com Edicions 62, Empúries, Proa o El Aleph Editores. Entre 2003 i 2005 va ser crític literari d'El País.
Ha traduït diverses obres al català, com Tot se'n va en orris, de Chinua Achebe (2000), o El comediant (2002) i El President (2014), totes dues de Thomas Bernhard. Dugué a terme la compilació Resonancias. Poesía catalana contemporánea (2004) i participà en la traducció de l'obra de Raimon Panikkar Espiritualitat, el camí de la Vida (2012). També fou membre del consell assessor del Teatre Nacional de Catalunya, i ha estrenat obres de teatre, com El dubte de Leonora (2006), Fantasmes de paisà. Una fantasmagoria (2011) i La sopera de Meissen (2011). Ha publicat les novel·les D'unes dones (1990) i Síndrome d'Estocolm (2001).
El 2012 fundà la publicació digital Núvol, mitjà que rebé el Premi LletrA de projectes digitals 2012 i el Premi Pompeu Fabra de comunicació i noves tecnologies 2014. El 2014 guanyà el III Memorial Pere Rodeja, juntament amb la llibretera Fe Fernández, «pel gran creixement del diari digital Núvol –que edita– en tan sols dos anys, que l'han convertit en referent del sector cultural; per la seva tasca de crear debat i anar més enllà de la notícia, i per l'aposta per un canal de comunicació com el digital». Del 2012 al 2018 també va ser director de la revista Barcelona Metrópolis.

## Obra publicada

* D'unes dones (1990)
* Síndrome d'Estocolm (Ed. 62, 2001)
* Fantasmes de paisà (REMA12, 2011) ISBN 978-84-938132-4-6

## Referències

* 1 2 «Bernat Puigtobella». Fragmenta. [Consulta: 17 juliol 2014].
* ↑ Bernat Puigtobella al Qui és Qui de les Lletres Catalanes
* ↑ Castillo, David «“‹Núvol› aposta per l'emancipació digital”». El Punt Avui, 12-04-2012.
* ↑ «Barcelona Metrópolis». Ajuntament de Barcelona. [Consulta: 24 desembre 2015].

## Enllaços externs

* Núvol
# Big Cabin

Big Cabin és un poble dels Estats Units a l'estat d'Oklahoma. Segons el cens del 2000 tenia 293 habitants.

## Demografia

Segons el cens del 2000, Big Cabin tenia 293 habitants, 120 habitatges, i 89 famílies. La densitat de població era de 54,4 habitants per km².
Dels 120 habitatges en un 35% hi vivien nens de menys de 18 anys, en un 56,7% hi vivien parelles casades, en un 15,8% dones solteres, i en un 25,8% no eren unitats familiars. En el 23,3% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,84.
Per edats la població es repartia de la següent manera: un 25,9% tenia menys de 18 anys, un 9,2% entre 18 i 24, un 27,6% entre 25 i 44, un 24,2% de 45 a 60 i un 13% 65 anys o més.
L'edat mediana era de 34 anys. Per cada 100 dones de 18 o més anys hi havia 92 homes.
La renda mediana per habitatge era de 30.972 $ i la renda mediana per família de 35.000 $. Els homes tenien una renda mediana de 23.750 $ mentre que les dones 21.964 $. La renda per capita de la població era de 18.165 $. Entorn del 19,6% de les famílies i el 18,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Big Cabin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Big Cabin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Cabdill pit-rogenc

El cabdill pit-rogenc (Hemitriccus cinnamomeipectus) és un ocell de la família dels tirànids (Tyrannidae).

## Hàbitat i distribució

Habita la selva pluvial dels Andes del nord del Perú.

## Referències

* ↑ «Cabdill pit-rogenc». Cercaterm. TERMCAT, Centre de Terminologia. Rev. 20/10/2022(català)